《婉儿怨戏柬敬承五首 其一》
明代·冯琦

昨日开金屋，君恩别处新。难将织锦意，去比浣纱人。

只自怜中妇，谁当念下陈。嫁郎何太早，不敢怨前薪。

作者简介：（1558—1603）明山东临朐人，字用韫，一字琢庵。万历五年进士。授编修。累官礼部尚书。疏请停矿税，征还各地税监，不果。又极陈士子崇佛教之弊，请约禁。卒谥文敏。有《经济类编》、《宗伯集》。